CELEX: 62021CN0174
Language: et
Date: 2021-03-21 00:00:00
Title: Kohtuasi C-174/21: 21. märtsil 2021 esitatud hagi – Euroopa Komisjon versus Bulgaaria Vabariik

31.5.2021   
            
            
               ET
            
            
               Euroopa Liidu Teataja
            
            
               C 206/18
            
         
      21. märtsil 2021 esitatud hagi – Euroopa Komisjon versus Bulgaaria Vabariik
      (Kohtuasi C-174/21)
      (2021/C 206/23)
      Kohtumenetluse keel: bulgaaria
      
         Pooled
      
      
         Hageja: Euroopa Komisjon (esindajad: I. Zalogin, M. Noll-Ehlers)
      
         Kostja: Bulgaaria Vabariik
      
         Hageja nõuded
      
      
                  —
               
               
                  tuvastada, et kuna Bulgaaria Vabariik ei ole võtnud kõiki vajalikke meetmeid Euroopa Kohtu 5. aprilli 2017. aasta kohtuotsuse komisjon vs. Bulgaaria (C-488/15, EU:C:2017:267) täitmiseks, siis on ta rikkunud ELTL artikli 260 lõikest 1 tulenevaid kohustusi seoses piirkondade ja linnastutega BG0001 Sofia, BG0002 Plovdiv, BG0004 Põhja-Bulgaaria, BG0005 Edela-Bulgaaria ja BG0006 Kagu-Bulgaaria.
               
            
                  —
               
               
                  mõista Bulgaaria Vabariigilt välja põhisumma suurusega 3156 eurot päevas, arvestatuna 5. aprilli 2017. aasta kohtuotsuse komisjon vs. Bulgaaria (C-488/15, EU:C:2017:267) kuulutamisest kuni kohtuotsuse kuulutamiseni käesolevas kohtuasjas, või kui rikkumine lõpetatakse varem, siis kuni viimase rikkumisaasta 31. detsembrini, tingimusel et minimaalne komisjonile masktav põhisumma on 653 000 eurot;
               
            
                  —
               
               
                  mõista Bulgaaria Vabariigilt komisjonile tasumiseks välja karistusmakse 5 677,20 eurot päevas iga õhukvaliteedi piirkonna kohta, arvestatuna käesoleva kohtuotsuse kuulutamisest kuni aastani, mil 5. aprilli 2017. aasta kohtuotsus komisjon vs. Bulgaaria (C-488/15, EU:C:2017:267) saab täielikult täidetud, ning
               
            
                  —
               
               
                  mõista kohtukulud välja Bulgaaria Vabariigilt.
               
            
         Väited ja peamised argumendid
      
      Bulgaaria ei ole teinud Euroopa Kohtu otsuse C-488/15 täitmiseks vajalikku ning rikub jätkuvalt (i) oma kohustusi, mis tulenevad Euroopa Parlamendi ja nõukogu 21. mai 2008. aasta direktiivi 2008/50/EÜ välisõhu kvaliteedi ja Euroopa õhu puhtamaks muutmise kohta artiklist 13 koosmõjus XI lisaga, ja (ii) kohustusi, mis tulenevad selle direktiivi artiklist 23.